ප්‍රින්ස් උදය ප්‍රියන්ත

ප්‍රින්ස් උදය ප්‍රියන්ත (13 June 1970 – 8 June 2017) යනු ශ්‍රී ලංකාවේ ප්‍රසිද්ධ ගායන ශිල්පියෙකු මෙන්ම සංගීත අධ්‍යක්ෂවරයකුද වේ.

ළමා කාලය 
ගාල්ලේ නවදගල, සිරිපුර පිටිසර ගම්මානයේ උපත ලද ප්‍රින්ස් 1990 දශකයේ මුල් භාගයේදී යතුරුපුවරු වාදකයෙකු ලෙස සිය සංගීත දිවිය ආරම්භ කළේ ඔහුගේ සහජ හැකියාවන් සමඟිනි.  ඔහුගේ පියා ඊටන් ප්‍රනාන්දු, ශ්‍රී ලංකා ගුවන්විදුලි සංස්ථාවේ හිටපු වයලීන වාදකයෙකු වූ අතර හිටපු විදුහල්පතිවරයෙකු සහ සංගීත ගුරුවරයෙකි. ඔහුගේ මව වන රොසලින් පල්ලියගුරුගේ ද විදුහල්පතිනිය වූ අතර ඇය 2014 වසරේ ඩුබායි රෝහලකදී මිය ගියාය.  ප්‍රින්ස්ට එක් සොහොයුරියක් සිටී, ඇය මිය යන තුරුම ප්‍රින්ස්ව රැකබලා ගත්තාය.

 ගායන ජීවිතය 
ඇල්පිටිය ආනන්ද මහා විද්‍යාලයෙන් අධ්‍යාපනය හැදෑරූ ප්‍රින්ස් පාසල් යන අවදියේදීම තම සංගීත හැකියාවන් ප්‍රදර්ශනය කළේය.  ඔහුගේ පළමු සංගීත ගුරුවරයා වූයේ නිහාල් ගම්හේවාය, නමුත් 1987-89 JVP කැරලි හේතුවෙන් පන්තිවලට බාධා එල්ල විය.  1990 දී ප්‍රින්ස් ජාතික තරුණ සේවා සභාවේ බෙල්වුඩ් සංගීත ඇකඩමියට ඇතුළත් වූ අතර ගම්හේවා යටතේ වයලීන වාදකයෙකු ලෙස සේවය කළේය.  ඔහු චන්දන ලියනආරච්චි, ජයසිරි අමරසේකර වැනි සහෝදර සංගීතවේදීන් සමඟ වසර තුනකට පසු බෙල්වුඩ් ඩිප්ලෝමාව සම්පූර්ණ කළේය.  එය අවසන් වීමත් සමඟ ඔහු තම සංගීත ගුරුවරයාගෙන් ඉල්ලා සිටියේ ඔහුට ගීත කිහිපයක් ලිවීමටය.  ඒ සමඟින් ගම්හේවා ඔහු වෙනුවෙන් පෙම්වතුන් සිනාසේ, ⁣වෙරල කොනක හිද, ආදරේ නම් ඇයි, සඳ කුමාරියක් ඇතුළත් ගීත හතරක් ලිවීය.  ශ්‍රී ලාංකේය සංගීත ක්ෂේත්‍රයේ ප්‍රථම වරට Octapad සංගීත භාණ්ඩය භාවිතය හේතුවෙන් මෙම ගීත හතර ඉස්මතු විය.

ඔහු 1992 දී සඳ කුමාරියක් දිගේකා යනවා ගීතයෙන් ගායකයෙකු ලෙස ජනප්‍රිය වූ අතර විවෘත වේදිකාවේ සහ රූපවාහිනී සංගීත ක්ෂේත්‍රයේ ඔහුගේ සලකුණ තැබීය. ඔහුගේ වඩාත් ජනප්‍රිය ගීත අතරට සීගිරියේ කුරුටු ගීත, ඔබ හමුවූ දිනේ, සුදු මල් පොකුරක්, සඳරැණු වහෙන සහ සමුදෙන්න සමුගන්න නම් ඇතුළත් වේ.

 රෝගීවීම හා මියයාම 
2014 දී, ඔහුගේ මවගේ මරණයෙන් පසු, ප්‍රින්ස් කම්පනය හේතුවෙන් ඩුබායි හි රෝහල් ගත කරනු ලැබීය.  2015 දෙසැම්බර් 17 වැනි දින ප්‍රින්ස් ප්‍රථම වරට කරාපිටිය ශික්ෂණ රෝහලට ඇතුළත් කරනු ලැබුවේ දැඩි උණ හේතුවෙන් ඔහුගේ මොළයට විෂබීජ ආසාදනය වීම හේතුවෙනි. ඔහුගේ අසාධ්‍ය තත්ත්වයත් සමඟ බොහෝ සුබසාධන සංවිධාන සහ සෙසු කලාකරුවන් ඔහුව සුව කිරීම සඳහා අරමුදල් රැස් කිරීමට පටන් ගත්හ.  සමහර ප්‍රතිකාර වලින් පසු ප්‍රින්ස් රෝහලෙන් නිදහස් වූ නමුත් නොකඩවා බෙහෙත් ගැනීමට සිදු විය. ඔහු නිවසේ සිටින විට, බොහෝ කටකතා ඔහු නිරෝගී බව පෙන්නුම් කළ නමුත්, ඔහුගේ සොහොයුරිය ඒ සියල්ල ප්‍රතික්ෂේප කළ අතර, ප්‍රින්ස්ට සනීප නොවන බවත්, දියවැඩියා සහ වම් පාදයේ අක්‍රියතාවට ප්‍රතිකාර කරන බවත් දන්වා සිටියාය.

කෙසේ වෙතත්, 2017 මාර්තු මාසයේදී ප්‍රින්ස්ගේ මොළයට විෂබීජ ආසාදනයක් හේතුවෙන් නැවත නවලෝක රෝහලට ඇතුළත් කරන ලදී.  ඔහුට අඛණ්ඩව දින පහක් එන්නත් කිරීමේ පාඨමාලාවක් සමඟ ප්‍රතිකාර කළ යුතුය. අන්තර්ජාලය පුරා පැතිර යන බොහෝ කටකතා ඔහු මියගොස් ඇති බව පැවසුවත් ඔහුගේ සහෝදරිය විසින් එය ප්‍රතික්ෂේප කරන ලදී.  මෙම කටකතා හේතුවෙන් ඔහුගේ ප්‍රතිකාර සඳහා මුදල් ද අඩු වූ අතර මෙය ඔහුගේ පවුලේ අයට ඔවුන්ගේ ඉඩම් සහ වාහන විකිණීමට ද පෙළඹුණි.

2017 ජූනි 8 දින, ප්‍රින්ස් වයස අවුරුදු 47 දී රෝහලේදී මිය ගියේය.ඔහුගේ දේහය දින 4ක් ඔහුගේ නිවසේ තබා 2017 ජූනි 11 දින තැන්පත් කරන ලදී. කෙසේ වෙතත්, ඔහුගේ මරණයට පෙර රෝහල් බිල අවසන් කර නොතිබුණි.  ශ්‍රී ලංකා ගායක ගායිකා සංගමය විසින් සංවිධානය කරන ලද සංගීත සංදර්ශනයකින් පරිත්‍යාග කිරීමෙන් පසු මුළු ලක්ෂ 25 කට වැඩි මුදල අවසන් කරන ලදී.

 ගීත ලැයිස්තුව 
ඔහුගේ ගීත ඇල්බම අනුව මෙහි ඇත.

 සඳ කුමාරියක්  

 ඔබ පෑ පෙම් සිනා   

 මහද ප්‍රේමාදරේ 

 සෙනෙහස ඔබේ 

 කඳුළු ගංගා 

 සිහින මවා 

 දූපතේ යාලුවේ 

 සුදෝ සුදට 

 සඳකඩපහණ 

 සීගිරියේ කුරුටු ගීත 

 සුළඟට හාදු තියන්න  

 කඳුළු කතන්දරේ 

 ආදරෙයි රත්තරං 

 සිත් අහස 

 සන්ෆ්ලවර් සමග ප්‍රින්ස් උදය ප්‍රියන්ත 01 

 සන්ෆ්ලවර් සමග ප්‍රින්ස් උදය ප්‍රියන්ත 02 

 සකුරා රේන්ජ් සමග ප්‍රින්ස් රාත්‍රිය  

 පෙම් වේදනා  

  රෝස මලක 

 මූලාශ්‍ර 

ප්‍රවර්ගය:චරිත කතා
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
ප්‍රවර්ගය:ශ්‍රී ලාංකික ගායකයෝ
ප්‍රවර්ගය:සිංහල ගායකයෝ
ප්‍රවර්ගය:ශ්‍රී ලාංකික ගායකයෝ